La economía de la ciudá básase na provisión de servicios pa les instalaciones militares de la zona, y tamién nes industries electrónica y aeroespacial y nel turismu. La quinta parte de los trabayadores de la ciudá trabayen pal exércitu. No que cinca a la industria aeroespacial, na ciudá tienen la so sé dos instituciones militares (Combined Services Space Center y Consolidated Space Operations Center) que participen nel control tanto del Sistema de Defensa Antimisiles como de los llanzamientos de cohetes. En rellación con esta actividá aeroespacial instaláronse o fundáronse na ciudá munches empreses dalta tecnoloxía; pa 2005 trabayaben, en Hewlett Packard y otres 17 compañíes del sector, más de 10.000 trabayadores.